Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 413/13/8802	Košice I, 31.10.2013
EEČ : 2-63-248-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
	povolanie: skladník
	v Košiciach a inde od mesiaca júl 2012 do dnešného dňa neplní zákonnú vyživovaciu povinnosť voči svojmu synovi XXXXX, nar. XXXXX, hoci mu táto povinnosť vyplýva zo Zákona o rodine a k tejto povinnosti bol zaviazaný rozsudkom Okresného súdu XXXXX - XXXXX pod sp. zn. XXXXX zo dňa 23.03.2010, pričom rozhodnutie nadobudlo právoplatnosť dňa 03.06.2010, ktorým mu bola uložená povinnosť prispievať na jeho výživu sumou 100,- € mesačne vždy do 15-teho dňa v mesiaci vopred navrhovateľovi, čím takto svojím konaním dlhuje na výživnom synovi XXXXX za obdobie od mesiaca júl 2012 doposiaľ sumu v celkovej výške 1.600,- €, pričom povinný tento skutok spáchal, hoci bol v predchádzajúcich dvadsiatich štyroch mesiacoch za taký čin odsúdený trestným rozkazom Okresného súdu XXXXX XXXXX pod sp. zn. XXXXX zo dňa 09.07.2012, ktorý nadobudol právoplatnosť dňa 07.03.2012, 

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ XXXXX, Odboru kriminálnej polície,  sp. zn. ČVS:ORP-XXXXX-OVK-KE-2013 z 23.07.2013 bolo začaté trestné stíhanie a dňa 23.09.2013  vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Trestného zákona,  na tom skutkovom základe, že 

-	v Košiciach a inde od mesiaca júl 2012 do dnešného dňa neplní zákonnú vyživovaciu povinnosť voči svojmu synovi XXXXX, nar. XXXXX, trvalo bytom XXXXX, XXXXX, hoci mu táto povinnosť vyplýva zo Zákona o rodine a k tejto povinnosti bol zaviazaný rozsudkom Okresného súdu XXXXX - XXXXX pod sp. zn. XXXXX zo dňa 23.03.2010, pričom rozhodnutie nadobudlo právoplatnosť dňa 03.06.2010, ktorým mu bola uložená povinnosť prispievať na jeho výživu sumou 100,- € mesačne vždy do 15-teho dňa v mesiaci vopred navrhovateľovi, čím takto svojím konaním dlhuje na výživnom synovi XXXXX za obdobie od mesiaca júl 2012 doposiaľ sumu v celkovej výške 1.500,- €, pričom povinný tento skutok spáchal, hoci bol v predchádzajúcich dvadsiatich štyroch mesiacoch za taký čin odsúdený Trestným rozkazom Okresného súdu XXXXX XXXXX pod sp. zn. XXXXX zo dňa 09.07.2012, ktorý nadobudol právoplatnosť dňa 07.03.2012. 

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

	Dňa 25.10.2013 bol vypočutý svedok - poškodený XXXXX ktorý vo výpovedi uviedol, že obvinený si vyživovaciu povinnosť voči nemu za obdobie od mesiaca júl 2012 do mesiaca október 2013 dodatočne splnil, keď mu zaslal poštovou poukážkou sumu 1700 EUR, ktoré aj prevzal, čím dlh na výživnom za toto obdobie považuje za uhradený v plnom rozsahu.

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor